แนวทางการสรุปผลงานการพัฒนาคุณภาพเรื่องเล่า

ด้านการดูและรักษาผู้ติดเชื้อเอชไอวีและผู้ป่วยเอดส์ (CQI Story)

คลินิกพิเศษโรงพยาบาลศรีธาตุ ปีงบประมาณ 2556

ชื่อผลงาน/โครงการพัฒนาคุณภาพ(โครงการหลัก)

เรื่องเล่า …ครอบครัวผู้น่าสงสาร

ชีวิตของคนเราเกิดมายากเย็นแสนลำบาก กว่าจะตั้งครรภ์กว่าจะคลอดแม้กระทั่งตอนคลอดนี้ลำบากหนักหนา ผู้เป็นมารดาต้องทนทุกข์ทรมานแสนสาหัส เมื่อเกิดออกมาจากท้องแม่แล้วต้องคอยลุ้นว่าเด็กจะปลอดภัยไหมหรือแม้กระทั่งต้องคอยลุ้นว่าจะครบ 32 ประการหรือไม่ บางคนโชคดีหน่อยเกิดมาเพียบพร้อมทุกอย่างไม่ว่าจะเป็นร่างกายครบ 32 ประการดี ไม่มีโรคภัยไข้เจ็บติดตัว พ่อแม่ฐานะครอบครัวดีมีเงินมีทองใช้ไม่ขาดมือ แต่บางคนไม่มีอะไรเลย พ่อแม่ก็แยกทางกัน ไม่รู้ด้วยซ้ำว่าพ่อแม่ของตัวเองมีหน้าตาเป็นอย่างไร สถานะครอบครัวก็ยากจนหาเช้ากินคว่ำ บางวันก็ไม่มีกิน มิหนำซ้ำแย่ไปกว่านั้นอีกมีโรคร้ายติดตัวมาตั้งแต่เกิดด้วยดั่งเช่นเด็กชายผู้หน้าสงสารคนนี้

เด็กชายเอ(นามสมมุติ)วัย 7 ขวบ เกิดมาในครอบครัวที่มีฐานะยากจนแม่ก็แยกทางจากพ่อ อาศัยอยู่กับตากับยายและน้องสาววัย 5 ขวบ ส่วนผู้เป็นแม่ถูกจำคุกในข้อหาค้าของผิดกฎหมายในต่างประเทศ เด็กชายเอได้รับเชื้อร้ายจากแม่มาตั้งแต่กำเนิด เด็กชายเอเป็นเด็กที่น่ารัก ว่านอนสอนง่าย ร่าเริง กตัญญูรู้คุณรักตาและยายามาก ช่วยเหลืองานบ้านทุกอย่างเท่าที่ทำได้จนตากับยายเบาแรงลงไปได้มาก ส่วนน้องสาวน้องบี(นามสมมติ) ไม่ได้รับเชื้อร้ายเหมือนพี่ชาย เพราะขณะตั้งครรภ์แม่ได้รับประทานยาป้องกันการถ่ายทอกเชื้อเอชไอวีจากแม่สู่ลูก ซึ่งน้องบีเป็นความหวังเดียวของตาและยายที่จะพึ่งพาและให้ดูพี่ชายต่อไปหากตาและยายหมดลมหายใจ

วันหนึ่งในวัยที่กำลังซน เด็กชายเอก็ได้ไปเที่ยวเล่นกับเพื่อนๆวัยเดี่ยวกันที่ท้ายหมู่บ้าน เด็กชายเอก็ได้ขึ้นไปขี่บนหลังควาย เพื่อนๆก็ได้แกล้งเด็กชายเอโดยไล่ควายที่เด็กชายเอขี่ให้ตกใจวิ่งอย่างรวดเร็ว ทำให้เด็กชายเอพลัดตกลงจากหลังควาย เด็กชายเอได้รับบาดเจ็บสาหัสมากจนกลายเป็นเจ้าชายนิททราในที่สุด ความโชคร้ายก็ไม่ได้มีเท่านี้ ในปีต่อมาหลังจากเด็กชายเอ ได้รับอุบัติเหตุแล้วน้องสาวก็มาถูกรถชน ตาและยายร่ำไห้จนแทบขาดใจ ร้องขอวิ่งวอนชีวิตหลาน เพราะเป็นความหวังเดียวที่ตายายมีอยู่ โชคดีที่น้องสาวไม่เป็นไรมาก แต่ความเลวร้ายก็ไม่ได้มีเท่านี้อีก ตาวัยสูงอายุๆ 61 ปี ก็ถูกตัดขาข้างซ้ายเหนือหัวเข่าอีกจากเส้นเลือดอุดตัน ทำให้เป็นคนพิการไปไหนมาไหนก็ลำบากได้ใช้ไม้ค้ำยันช่วยเวลาเดิน และยายก็เป็นโรคเบาหวานและความดันโลหิตสูงรับยาที่โรงพยาบาลศรีธาตุทุกเดือน

วันหนึ่งข้าพเจ้าและทีมงานในแผนกคลินิกพิเศษรวม 3 คน ได้ลงพื้นที่ออกเยี่ยมบ้านติดตามหลังทำกิจกรรมคลินิกในช่วงเช้าเสร็จ และพบว่าไม่มีคนมารับยาให้เด็กชายเอ เลยลงตามเยี่ยมและนำยาที่เอรับประทานประจำไปให้ จากการลงเยี่ยมและติดตาม ทุกคนอยู่กันครบทั้งตายายและน้องสาวของเด็กชายเอ ได้พูดซักถามเกี่ยวกับอาการของเด็กชายเอ ก็เลยซักถามถึงการรับยา ยายเลยตอบว่า “คุณหมอที่ไม่ไปรับยาเพราะไม่มีตังค์ค่ารถค่าอาหาร เพราะว่าการไปรับยาแต่ละครั้งต้องเหมารถคนอื่นไป เพราะว่าไม่มีรถแต่ก่อนไปรับยาด้วยรถมอเตอร์ไซค์ตนเองแต่ทุกวันนี้ต้องเหมาเพราะตาก็ขับรถไม่ได้เหมือนแต่ก่อน และอีกอย่างการแต่ละครั้งต้องซื้ออาหารกิน เงินจะซื้อข้าวกินยังไม่มีเลยค่ะคุณหมอ” ข้าพเจ้าก็ได้ถามอีกว่า “แล้วในแต่ละวันกินอยู่กันยังไงครับ” ยายตอบว่า “ก็ออกไปหาปลาตามคลองกลางทุ่งนาบ้าง หาเก็บหน่อไม้มากินบ้าง ไปขอข้าววัดมากินบ้าง หาหนูมาแลกข้าวเพื่อบ้านบ้าง บางวันไปหาปลา หาหอยไม่ได้ก็กินข้าวกับเกลือนี่แหละคุณหมอ” ข้าพเจ้าก็ถามอีกว่า”แล้วในแต่ละเดือนได้เงินยังชีพคนชรา และคนพิการไหมครับ” ยายตอบว่า”ได้ค่ะ มีเงินยังชีพคนพิการหลาน ของตายังไม่ได้ และคนยังชีพของผู้สูงอายุ” ข้าพเจ้า” เงินเหล่านั้นพอไหมครับ “ยาย”ก็พอประทังชีวิตได้ แต่ทุกวันนี้ค่าใช้จ่ายแพง ค่าอาหาร ค่าข้าวของก็แพง ซื้อกินทุกวันก็ไม่ไหว ไม่พอใช้ ไหนจะค่าเล่าเรียนหลาน ค่าอาหารในแต่ละวัน ค่าน้ำปูน้ำปลา แม้กระทั่งข้าวสารก็ได้ซื้อกิน ดีนะที่ค่าไฟไม่ได้เสียเพราะใช้ไฟไม่เกินหน่วยที่รัฐบาลกำหนด ไม่นั้นแย่เลย” ข้าพเจ้าถามต่อ “แล้วการรักษาหลานชายล่ะยาย” “ก็แล้วแต่เวรกรรมเท่านั้นล่ะคุณหมอ” “ข้าพเจ้า” ตายายคาดหวังจะให้โรงพยาบาลช่วยเหลืออะไรเพิ่มเติมอีกหรือไม่” “ยาย ก็แล้วแต่คุณหมอจะมีความเมตตาก็แล้วกันค่ะ ส่วนตัวดิฉันขอแค่มียากินทุกเดือนหลานชายได้มียากินตลอด หลานสาวได้เล่าเรียนแค่นั้นก็พอ ส่วนตัวดิฉันไม่อยากได้อะไรแล้ว และอยากอยู่กับหลานไปนานๆ” “ส่วนตัวผมก็ไม่มีอะไร แค่ขอให้ทุกคนในครอบครัวอยู่เย็นเป็นสุขมีชีวิตอยู่กับหลานนานๆ ก็พอใจแล้ว” น้องบียังนั่งมองแววตายังดูเศร้า ถึงแม้จะส่งยิ้มให้หมอ หมอถามถึงการเล่าเรียนของน้องบี ยายเล่าว่ายายพอมีกำลังใจก็น้องบี ครูให้น้องเป็นนักวิ่งของโรงเรียน แววตาของน้องบีสดใสขึ้น หมอกว่าชื่นชมและให้กำลังใจน้องบี ยายเล่าต่อว่าวันแม่ที่ผ่านมาแม่โทรมาน้องบีร้องเพลงให้แม่ฟังทางโทรศัพท์ แม้น้องบีร้องไห้โฮทางโทรศัพท์ ยายทั้งพูดทั้งเช็ดน้ำตาและยิ้มด้วยความภาคภูมิใจในหลาน ยายบอกน้องบีร้องเพลงเพื่อแม่ให้แม่หมอฟัง น้องบีนั่งลงข้างยายและหมอ และตั้งใจขับเสียงเพลงให้หมอได้ฟัง เสียงเพลงจากน้องบี

“สวัสดีค่ะ หนูจะร้องเพลงเพื่อแม่ค่ะ”

“อย่ายอมแพ้ ความรักที่แสนยิ่งใหญ่ ที่มีจนเต็มล้นใจ จึงทดแทนค่าสิ่งนั้น จากกี่วัน กี่เดือนกี่ปีพ้นผ่าน ไม่รู้ว่านานเท่านาน ลูกคิดถึงค่าน้ำนม แม่คนนั้นมีแต่ใจที่ให้ พื้นฟ้าแม่ก็กว้างไกล รักแม่กว้างใหญ่เท่านั้น ไม่จากไปไหน ยังก็ใจร้อยวัน แปลงใจรักก็ยังทุกวัน ลูกซึ้งรักขอขอบพระคุณ” เสียงปรบมือทุกคนดังขึ้นหลังจากน้องบีร้องจบพร้อมกับกล่าวชื่นชม น้องบียิ้มอย่างภูมิใจ และวันนั้นไม่ว่าตายายและทีมงานคลินิกพิเศษคงไม่มีคำพูดใดที่จะบรรยายออกมาจากใจได้ ทุกคนยิ้มและมีความหวัง อยู่เพื่อกันและกัน

หลังจากนั้นทีมงานคลินิกพิเศษก็ขอลากลับ และขอให้คุณตาคุณยายรวมทั้งหลานทั้งสองคนนี้มีสุขภาพที่แข็งแรงกันทุกคน และผมจะมาเยี่ยมเป็นระยะๆ เราจะดูแลกันและกันต่อไป

ในการลงเยี่ยมของทีมคลินิกพิเศษเราจะไปกันอย่างเงียบๆ ในรายที่คนไข้ยินยอมเท่านั้น การลงเยี่ยมผู้ป่วยในแต่ละรายจะเจอสภาพปัญหาที่แตกต่างกัน การช่วยเหลือเป็นเพียงเดียวที่เราสามารถหยิบยื่นให้ แต่เป้าหมายคือเราจะทำอย่างไรให้ครอบครัวนั้นๆ สามารถปรับเปลี่ยนทัศนะคติ ปรับเปลี่ยนพฤติกรรมให้เหมาะสมเรียนรู้เข้าใจ เกิดทักษะในการดูแลตนเอง ไม่หลุดออกไปจากระบบการรักษา เสริมพลังใจให้ผู้ป่วยและครอบครัวสามารถดำรงชีวิตอยู่ในสังคมได้อย่างมีความสุข และครั้งนี้ก็เป็นอีกหนึ่งตัวอย่างที่หลายคนมองภายนอกอาจจะเห็นว่า ครอบครัวนี้เป็นครอบครัวผู้น่าสงสาร แต่ถ้าเราได้สัมผัส มีพลังบางจากจากครอบครัวนี้ที่เราสัมผัสได้ นั้นคือ พลังรักของครอบครัว ซึ่งเป็นสิ่งที่รักษาและเยี่ยวครอบครัวนี้ได้เป็นอย่างดีทำให้ทุกคนอยู่ในสังคมได้เหมือนกับครอบครัวที่มีพร้อมทุกอย่าง

จากนั้นมาข้าพเจ้าก็ได้ติดต่อผสานกับผู้นำชุมชนผู้ใหญ่บ้าน อบต. อสม. เจ้าหน้ารพ.สต.รวมทั้งสหวิชาชีพ สาขาต่าง ๆได้ให้การช่วยเหลือกับครอบครัวนี้ และก็ได้นำยาและของใช้ต่างๆ เท่าที่มีไปช่วยเหลือและออกเยี่ยมบ้านทุกเดือน เดือนล่ะ 2-3 ครั้งตามความเหมาะสม

นี่คือชีวิตคนเราที่เกิดมาบนโลกมนุษย์นี้แล้วไม่ได้ราบรื่นเสมอไป มีความทุกข์ความสุขประปนกันไป บางคนที่มีชีวิตที่ดีเพียบพร้อมไม่ว่าจะเป็นร่างกายที่สมบูรณ์ครบ 32 ประการ หน้าที่การงานดี ชีวิตครอบครัวดี แต่ก็อย่าได้ประมาทและอย่าลืมสะสมบารมีคุณงามความดี ดั่งเช่นหลักคำสอนของพระพุทธเจ้าที่ว่า ทำดีได้ดี ทำชั่วได้ชั่ว สุขใดไหนเล่าเท่าสุขใจ พอไหนเล่าเท่าพอเพียง

รักและเป็นกำลังให้กับผู้ติดเชื้อเอชไอวี/ผู้ป่วยเอดส์ และทีมงานผู้แลทุกท่าน

จากคลินิกพิเศษโรงพยาบาลศรีธาตุ